Stein Leif Bråten
Store norske leksikon,Samfunn,Samfunnsfag,Sosiologi,Sosiologer
Stein Leif Bråten er en norsk sosiolog og systemforsker. Bråten har blant annet arbeidet med kommunikasjons- og systemteoretisk forskning. På 1960-tallet var han med på å innføre datasimulering i studiet av menneskelig kommunikasjon.
Karriere Han ble mag.art. i sosiologi i 1967 og dr.philos. i psykologi i 1989. I perioden 1967–1971 var han direktør og forskningsleder ved det svenske Institutet för Marknads- och Samhällskommunikation (IMAS). I 1973 ble han professor i sosiologi ved Universitetet i Oslo. Arbeider Bråten har blant annet utgitt Mass- och misskommunikation (1971), Tegnbehandling og meningsutveksling (1973), Dialogens vilkår i datasamfunnet (1983) og Spedbarnet i samspill (1989). Essaysamlingen Modellmakt og altersentriske spedbarn (2000) utdyper antakelsen om at mennesket fødes med godt utviklede evner til å inngå i følelsesfarget samspill med andre. Bråten antar at den dialoglignende gjensidigheten, som kan ses selv hos for tidlig fødte, danner basis for senere begrepsdannelser. Den antas å være avhengig av hvordan nyfødte og voksne utfyller hverandre, snarere enn av fortrolighet eller likhet. Les mer i Store norske leksikon sosiologi kommunikasjon – psykologi simulering – IT konseptualisering Stein Bråten i Norsk biografisk leksikon